หุ้นวันที่ 26 ส.ค.ปิดบวก12.22จุด
ดัชนีหุ้นปิดตลาดที่1,037.22 จุด เพิ่มขึ้น 12.22 จุด ขณะที่แตะระดับต่ำสุดเพียง 1,012.15 จุด มูลค่าการซื้อขาย 30,746.28 ล้านบาท
26 ส.ค. 2554

ดัชนีหุ้นปิดตลาดที่1,037.22 จุด เพิ่มขึ้น 12.22 จุด ขณะที่แตะระดับต่ำสุดเพียง 1,012.15 จุด มูลค่าการซื้อขาย 30,746 ล้านบาท
นายเทิดศักดิ์ ทวีระธรรม ผู้อำนวยการฝ่ายวิจัย บล.เอเซียพลัส เปิดเผยว่า วันนี้ดัชนีเคลื่อนไหวผันผวนตลอดวัน โดยช่วงเช้าส่วนใหญ่เคลื่อนไหวในแดยลบ แต่ท้ายตลาดทยอยขึ้นมาปิดในแดนบวกได้และเกือบมาปิดที่ระดับสูงสุดวันที่ 1,037.24 จุด เนื่องจากมองว่านักลงทุนเข้ามาเก็งกำไรข่าวที่คืนนี้ทางธนาคารกลางสหรัฐ (เฟด) จะมีถ้อยแถลงถึงมาตรการเศรษฐกิจอย่างไรบ้าง ซึ่งหากออกมาดีดัชนีก็พร้อมที่จะปรับขึ้นต่อได้ในสัปดาห์หน้า ในทางกลับกันหากมีข่างเชิงไม่ดีออกมาดัชนีคงมีโอกาสกลับมาในช่วงขาขึ้นได้ยาก
ทั้งนี้ประเมินกรอบดัชนาสัปดาห์หน้า แนวต้านที่ 1,050 จุด และแนวรับที่ 1,015 จุด 
สำหรับกลยุทธ์เมื่อปัจจุบันตลาดหุ้นขึ้นอยู่กับปัจจัยตลาดต่างประเทศเป็นหลัก ถือว่าเป็นการประเมินสถานการณ์ได้ยาก ดังนั้นนักลงทุนควรระมัดระวังการลงทุน โดยจังหวะนี้เหมาะกับนักลงทุนที่ต้องการเข้าซื้อหุ้นระยะยาว 6 เดือน -1 ปี เพราะมี พี/อี  12 เท่า ซึ่งเป็นโอกาสเก็บหุ้นอสังหาริมทรัพย์ได้ เพราะจากคุณสมบัติที่บริษัทมีกำไรที่ดีและมีมาตรการภาครัฐช่วยเหลือ 
ขณะเดียวกัน ตอนนี้ไม่เหมาะสมกับตลาดที่มีการซื้อขายระยะสั้น (เทรดดิ้ง) ซึ่งหากเฟดออกมาแถลงไม่ดี นักลงทุนที่มีหุ้นอยู่ควนวัดใจดูกว่าควรตัดขายขาดขาดทุนหรือไม่
หลักทรัพย์ที่มีมูลค่าการซื้อขายสูงสุด 5 อันดับได้แก่
PTT          มูลค่าการซื้อขาย 2,217 ล้านบาท ปิดที่ 317.00 บาท เพิ่มขึ้น 8.00 บาท (+2.59% ) 
BANPU    มูลค่าการซื้อขาย 1,534, ล้านบาท ปิดที่ 612.00 บาท เพิ่มขึ้น 22.00 บาท (+3.73%)
SCC         มูลค่าการซื้อขาย1,489,ล้านบาท ปิดที่ 316.00 บาท ลดลง 2.00 บาท (-0.63%) 
SCB         มูลค่าการซื้อขาย1,307 ล้านบาท ปิดที่114.50 บาท ราคาไม่เปลี่ยนแปลง 
PTTCH     มูลค่าการซื้อขาย 1,289 ล้านบาท ปิดที่ 129.00 บาท เพิ่มขึ้น 5.00 บาท (+4.03%)